open-index/open-wikipedia-markdown huggingface dataset:
Privatisering

**Privatisering** er et begrep som benyttes når det offentlige fullt ut lar markedet overta ansvaret for en oppgave både på produsentsiden og på etterspørselsiden. Ett av de få eksemplene på dette er opphevelsen av det kommunale kinomonopolet. Det har gitt spillerom for private aktører som selger kinofremvisning i en rekke norske byer.  

I noen politiske sammenhenger brukes ordet når private bedrifter overta ansvar for vare- og tjenesteproduksjon som tidligere har vært produsert av offentlig sektor. Andre vil si at det da er snakk om konkurranseutsetting, og forbeholder begrepet privatisering til situasjoner der markedet overtar hele ansvaret. 

Ordet har også en annen betydning, det å flytte en handling fra den offentlige til private sfære.

## Etymologi
Ordet *privatisering* ble første gang brukt av magasinet *[[The Economist]]* for å beskrive Nazi-Tysklands økonomi på 1930-tallet. Det er usikkert hvorvidt magasinets bruk av ordet var en nyvinning eller om ordet bare er lånt fra tysk, hvor det har vært i bruk siden 1900-tallet.

Begrepet ble deretter tatt i bruk av den østerriksk-amerikanske samfunnsviteren Peter Drucker på 1950-tallet i hans bøker om næringslivsledelse (*management*). Drucker insisterte imidlertid på å bruke ordet **re-privatisering** (etter det tyske ), ettersom han påpekte at privat tjenesteproduksjon hadde vært det normale, kun avbrutt av noen få tiår med iver etter offentlig eierskap på midten av 1900-tallet. Drucker begrunnet behovet for privatisering med at privat næringsliv var mer effektivt enn det offentlige i nær sagt alle former for produksjon. 

## Referanser
Subduralt hematom

**Subduralt hematom** (Latin: *hæmatoma subduralis*) er en blodansamling mellom hjernens overflate og den harde hjernehinnen, dura mater. En slik blodansamling oppstår gjerne i forbindelse med hodeskader. Er blodmengden stor nok, kan hematomet klemme på hjernen og forårsake livsfare, så må hodeskallen trepaneres for å tappe blødningen.

## Eksterne lenker
*
HM Courts Service

**'s Courts Service** er en britisk myndighet underlagt Departementet for konstitusjonelle saker med ansvar for administrasjonen av domstolene i England og Wales. Etaten ble opprettet i 2005 gjennom sammenslåingen av *Court Service* og *Magistrates' Courts Service*.

## Eksterne lenker
*
Harold Perrineau jr.

**Harold Perrineau jr.** (født 7. august 1963 i Brooklyn i New York City) er en amerikansk skuespiller. Han er kjent for rollen som Michael Dawson i TV-serien *[[Lost]]*. Før *Lost* var han mest kjent for rollen som figuren Link i *[[Matrix]]*-filmene og -spillene. Han spilte også Mercutio i Baz Luhrmanns film *[[Romeo + Juliet|Romeo og Julie]]* fra 1996. Han blir ofte kreditert for sine roller uten suffikset jr.

## Utvalgt filmografi
* *[[Felon (film)|Felon]]* (2008)
* *[[Lost]]* (TV-serie) (2004–2008) 
* *[[28 Weeks Later]]* (2007)
* *[[The Matrix Revolutions]]* (2003) 
* *[[Enter the Matrix]]* (2003) 
* *[[The Matrix Reloaded]]* (2003) 
* *[[On Line (2002)|On_Line]]* (2002)
* *[[Woman on Top]]* (2000) 
* *[[The Best Man (1999)|Forloveren]]* (1999)
* *[[Rivalene]]* (1997)
* *[[Romeo + Juliet]]* (1996)
* *[[Smoke (film)|Smoke]]* (1995)

## Referanser


## Eksterne lenker
* 
*
Målstyring

**Målstyring** (eng *Management by objectives*) er en teori om bedriftsledelse formulert av George Odiorne tidlig på femtitallet og popularisert av Peter Drucker på 1950-tallet og allment kjent i tiårene etter. Ifølge målstyring skal ledelsen fastsette et mål for virksomheten først, og så skal en bestemme passende virkemidler deretter. 

Målstyring består av tre trinn:
* Klargjøre organisasjonens mål og hvem som har ansvar for realiseringen av dem 
* Kartlegging og tallfesting av om målene nås og faktorer som påvirker dette
* Bruk av kunnskap om oppnådde resultater i videre ledelse 

Det motsatte prinsipp er regelstyring, som vil si at en først fastsetter er regel og så behandler saker i henhold til denne. Tilhengere av målstyring kritiserer regelstyring for kun å være opptatt av prosedyren og at reglene følges istedenfor å se konsekvensene. 

## Målstyring i offentlig sektor i Norge
Målstyring er forbundet med reformbølgen New Public Management, og har vært en sentral forvaltningspolitisk teknikk fra og med Brundtland-regjeringens fornyelsesprogram på 1980-tallet. I offentlig sektor ble målstyring innført som prinsipp i forvaltningen i 1987, da alle statlige organisasjoner ble pålagt å ha en virksomhetsplan fra 1990, med overordnede mål, spesifiserte mål, spesifisert ansvar for å innfri målene, mekanismer for rapportering av resultater, samt belønning og straff. Det er blitt stilt spørsmål ved resultatene, ettersom det førte til et ekstra lag med retorikk over et ellers uforandret system av byråkratisk regelstyring. 

Målstyring er et sentralt begrep i Reform 94, som er læreplanen for videregående skole fra 1994.

## Se også
* Balansert målstyring
* Mål (målsetting)

## Referanser
Crown Prosecution Service

**Crown Prosecution Service** (**CPS**) er påtalemyndigheten i England og Wales. Etaten ledes av en direktør (*Director of Public Prosecutions*) som er underlagt Attorney General for England and Wales.

CPS har ansvar for straffesaker etter etterforskningsstadiet, som tilligger politiet. Dette innebærer rådgivning til politiet vedrørende siktelser, og utferdigelse av tiltalebeslutning med påfølgende prøving i retten. 

Myndigheten ble opprettet i 1986. Tidligere hadde hver politistyrke ansvar for å reise påtale.

## Eksterne lenker
*
Hjerte- og karsykdommer

**Hjerte- og karsykdommer** er sykdommer som kan oppstå i hjertet og blodkar i kroppen. 

Hjerte- og karsykdommene kan deles inn i tre hovedgrupper.
* Sykdommer i hjertet
* Sykdommer i arterier 
* Sykdommer i vener

De fleste alvorlige hjerte- og karsykdommer oppstår i arterier og i hjertet. I begge disse organene er den sentrale sykdomsprosessen åreforkalkning. Hjerte- og karsykdommer er årsak til ca. 29 % av alle dødsfall i Norge, og var i 2017 den nest hyppigste dødsårsaken etter kreft.

To hyppige, alvorlige sykdommer i hjerte og kar med åreforkalkning som årsak er akutt hjerteinfarkt og akutt hjerneslag. Hjertesykdom er den hyppigste dødsårsaken i Norge, og forårsaker 10 % av alle dødsfall. Hjerneslag er den tredje hyppigste dødsårsaken og hyppigste årsak til alvorlig funksjonshemming.

## Sykdommer i arterier
* Høyt blodtrykk, hypertensjon, er en vanlig tilstand som gir økt risiko for aterosklerose og dermed også økt risiko for mange alvorlige hjerte- og karsykdommer.
*Aterosklerose, også kalt åreforkalkning forekommer i arterier og er en hovedårsak til sykdommer som angina pectoris, hjerteinfarkt og hjerneslag. Viktige disponerende faktorer for aterosklerose er røyking, hypertensjon, diabetes og hyperkolesterolemi. 
*Aneurismer i arterier er lokaliserte utvidelser av arterien. Både høyt blodtrykk, aterosklerose og aneurismer er sykdommer som foreligger i mange år uten at pasienten merker symptomer.

## Sykdommer i hjertet
* Akutt sykdom i hjertet har ofte brystsmerter som et sentralt symptom. Akutte brystsmerter som følge av utilstrekkelig oksygentilførsel til hjertemuskulaturen kalles akutt koronarsyndrom og kan være uttrykk for et hjerteinfarkt.
* Kronisk sykdom i hjertet kan ha tung pust som et vanlig symptom. Hjertesvikt er endestadiet av mange hjertesykdommer, og kan blant annet bli utløst av koronarsykdom, klaffesykdom eller arytmier.

## Sykdommer i vener
Sykdommer i vener har andre årsaksforhold enn sykdommer i arteriene. Åreforkalkning rammer aldri venene, der blodtrykket er lavt. Lite bevegelse av en ekstremitet, kreft og visse blodsykdommer er eksempler på risikofaktorer for utvikling av sykdom i venene, som venetromboser.

## Se også
* Åreforkalkning
* Katekolaminer

## Referanser


## Eksterne lenker
* Helsenorge - hjerte og kar 
* Folkehelseinstituttet - artikkel om forkomsten av hjerte- og karsykdommer i Norge
* SIRUS – oppsummering av forskning om alkohol og hjerte- og karsykdommer
* Helsebibliotekets sider om hjerte og kar
* Landsforeningen for hjerte- og lungesyke (LHL) – informasjon om hjerte- og karsykdommer
Vibeke Bärbel Slyngstad

**Vibeke Bärbel Slyngstad** (født 1968) er en norsk maler og kunstner. Hun har utdannelse fra Kunst- og håndverksskolen (*Meisterschule für Malerei und Bildhauerei*) i Graz, Østerrike 1988–89 og Statens kunstakademi, Oslo 1989–94. 

Hun har blant annet stilt ut i Galleri Haaken, Oslo, Bergen Kunsthall, Galleri F 15, Moss, i Aalesunds kunstforening, i *Kunsthalle Rostock*; og deltatt ved utsmykningen av Bjørknes privatgymnas og Olav Sunde a/s i Ålesund og realfagbygget ved Norges teknisk-naturvitenskapelige universitet.

## Referanser


## Eksterne lenker
* Gallerihaaken.com *Sea of oblivation*. Fotoutstilling 2001
* kunst.storebrand.no viser samling av 12 fotografier
* Bergen Kunsthall fra utstillingen 2003
Anne Horn

**Anne Horn** (født 1946) er en norsk pensjonert forlagsredaktør og oversetter med barne- og ungdomslitteratur som spesialområde. 

Horn er utdannet bibliotekar ved Statens bibliotekhøgskole, og arbeidet etter endt utdannelse som skolebibliotekar ved Høvik skole i Bærum og som konsulent for barne- og ungdomslitteratur i Statens bibliotektilsyn. Hun har også vært leder for kulturrådets vurderingsutvalg for ny norsk skjønnlitteratur for barn og unge.

Fra 1989 til 1997 var Horn barne- og ungdomsbokredaktør i Tiden Norsk Forlag. I 1998 ble hun engasjert for å skrive bøker for barn og ungdom i det nystartede barne- og ungdomsforlaget i Pax forlag. Hun var sjefredaktør i dette forlaget, som ble hetende Omnipax, til 2013.

Hun mottok i 2005 NBU-prisen fra foreningen Norske Barne- og Ungdomsbokforfattere (NBU). I 2009 fikk hun også Askeladdprisen fra Norsk Barnebokforum (IBBY Norge).

Anne Horn er datter av Human-Etisk Forbunds grunnleggere Kristian og Ester Horn. Anne Horn meldte seg i 2003 ut av Human-Etisk Forbund med den begrunnelse at organisasjonen har blitt en sekt. Hun vokste opp på Stabekk i Bærum kommune, og er i dag bosatt i Son i Vestby kommune. 

Hun er gift med forfatter og oversetter Arne Ruste. Hun er mor til overlege Morten Andreas Horn og til kommunikasjonsrådgiver og journalist Anders Horn.

## Referanser
Per Richard Johansen

**Per Richard Johansen** (født 29. mai 1946), norsk samfunnsøkonom. Sjeføkonom i Kommunenes Sentralforbund, tidligere forskningsleder i Statistisk sentralbyrå. Johansen har arbeidet i Finansdepartementet, vært sjeføkonom i Den norske Bank og høyskolelektor ved Høgskolen i Telemark.

## Referanser
Vapen & ammunition

***Vapen & ammunition*** er Kents femte album. Det ble utgitt i 2002 og er produsert av Zed og Martin von Schmalensee. Albumet vant en Grammis for årets album i Sverige.

## Sporliste

# «Sundance Kid» (5.09)
# «Pärlor» (3.55)
# «Dom andra» (3.46)
# «Duett» (4.42)
# «Hur jag fick dig att älska mig» (5.21)
# «Kärleken väntar» (3.59)
# «Socker» (5.35)
# «FF» (4.13)
# «Elite» (6.05)
# «Sverige» (2.58)

All tekst og musikk er skrevet av Joakim Berg, utenom «FF», som er skrevet av Joakim Berg (tekst og musikk) og Nancy Danino (tekst).

## Personell
*Joakim Berg: Vokal og gitarer 
*Martin Sköld: Bass og keyboard 
*Sami Sirviö: Sologitar og keyboard 
*Markus Mustonen: Trommer, keyboard og kor 
*Harri Mänty: Kompgitar og slagverk 

## Referanser


## Eksterne lenker
* 
*  http://kent.nu/diskografi/vapen-ammunition/
*  http://www.groove.no/anmeldelse/63928163/vapen-ammunition-kent
1. divisjon fotball for menn 1967

**[[Eliteserien i fotball|1. divisjon]] 1967** startet 27. april og sluttet 22. oktober.

Det ble spilt 18 runder. De to nederste lagene rykket ned. Det ble gitt to poeng for seier og ett poeng for uavgjort.

Dette året vant Rosenborg sitt første seriegull.

## Tabell

## Kilder
*rsssf.no 
*Norsk fotball-leksikon, 1999
MRR

**MRR** kan vise til:

*Multirolleradio, militært VHF-mobilradiosystem for taktisk samband.
*Material Removal Rate, avvirkningshastigheten til sponskjærende bearbeiding.

Andre betydninger:
*Master i regnskap og revisjon, 2-årig utdanning som tilbys ved Norges Handelshøyskole og Handelshøyskolen BI.
Indremisjonsselskapets Hus

**Indremisjonsselskapets Hus** i Staffeldts gate 4 i Oslo er tegnet av arkitekt Ove Bang og oppført i 1935 for Det norske lutherske Indremisjonsselskap. 

I dag er det Storsalen menighet, Normisjon (tidligere Indremisjonen), Diakonova høgskole og Høgskolen i Staffeldtsgate som holder til i bygget.

## Referanser


## Eksterne lenker
*
Harald Winge

**Harald Winge** (født 17. april 1940 i Leksvik, død 5. mai 1999) var en norsk historiker og etnolog. 

Winge tok magistergraden i etnologi 1969. og studerte historie med Andreas Holmsen som veileder. Winge arbeidet fra 1974 til 1999 ved Norsk Lokalhistorisk Institutt, og han var direktør fra 1987. Han var redaksjonssekretær for Historisk Tidsskrift fra 1966 til 1969, medredaktør av Heimen 1970–1972 og av Dugnad (nå Tidsskrift for kulturforskning) fra 1979–80. Sammen med Liv Marthinsen utgav han et bind i Asker og Bærums historie.

I 1974 fullførte han første utgave av *[[Norsk historisk leksikon|Norsk historisk leksikon 1500-1850]]*  som siden har vært et uvurderlig oppslagsverk for historikere som trenger oversikt over begreper og terminologi brukt i primærkilder og sekundærlitteratur om disse århundrene. I 1986 ble Winge leder for Norsk lokalhistorisk institutt, en stilling han hadde til sin død. 

## Bibliografi

* Harald Winge og Steinar Imsen  (red.): Norsk historisk leksikon. Oslo, 1999, Cappelens 2. rev utg 1999 ISBN 82-456-0552-2 

## Referanser
Storsalen menighet

**Storsalen menighet** holder til i Staffeldts gate 4 i Oslo og har omtrent  medlemmer.

Menigheten tilhørte opprinnelig indremisjonsbevegelsen og er i dag organisert som en del av Normisjon. Den tilhører en lavkirkelig, folkelig tradisjon innen den lutherske indremisjonsbevegelsen, og har status som en «selvstendig kategorial menighet» knyttet til Den norske kirke, men er ikke del av Den norske kirkes egen struktur. Storsalen skiller seg fra typiske frikirker ved at menigheten regner seg som del av Den norske kirke, og ikke er et eget trossamfunn. Menigheten bygger på «Normisjons verdigrunnlag med en konservativ tilnærming til samlivsteologi». Dermed bryter menigheten med Den norske kirkes bestemmelser i samlivsspørsmål. I 2020-årene vedtok Normisjon å etablere en ordning med egne trossamfunn. Hovedprest i Storsalen Bertel Emil Hjortland, har sagt at «rent teologisk representerer dette et brudd med Den norske kirke», og har vært kritisk til denne utviklingen.

## Gudstjenestene
Storsalen menighet har to gudstjenester hver søndag, en kl. 11.00 og en kl. 19.00. I tillegg til de faste gudstjenestene har Storsalen familiegudstjenester, fellesgudstjenester og Soul Church med jevne mellomrom.

## Referanser


## Eksterne lenker
* 
*
Benedikt XIII

**Benedikt XIII** (født 2. februar 1649 som **Pietro Francesco Orsini**, senere **Vincenzo Maria Orsini** i Gravina di Puglia i kongedømmet Napoli, død 21. februar 1730 i Roma) var pave fra 1724 til 1730.

## Liv og virke
### Bakgrunn
Han kom fra den betydningsfulle familien Orsini i Roma, og er den tredje og siste av familien som har blitt pave. Hans foreldre var Ferdinando Orsini og Giovanna Frangipani av Tolpha. Han studerte teologi i Venezia og Bologna, og filosofi i Napoli.

### Kardinal
Han ble kardinal i 1672. I 1675 ble han erkebiskop av Manfredonia og i 1680 biskop av Cesena og 1686 erkebiskop av Benevento.

### Pave
Han ble valgt til pave den 29. mai 1724. Som sin første embedshandling utstedte han den 17. september bullen * Romani pontificis* som foreskrev en mindre prangende kleskode for kardinaler og andre av det høyere kleresi. Han lyktes ikke i særlig grad. Noen år etter kom han med ny utgave av *[[Ceremoniale Episcoporum]]*.. 

I omgangen med jansenismen sto han inn på en hard linje, og tvang denne teologiske skoleretningens hovedtalsmann, kardinal Louis-Antoine de Noailles fra Paris, til å akseptere uten forbehold bullen *[[Unigenitus]]* av pave Klemens XI som fordømte jansenismen.

I 1725 offentliggjorde han *[[Memoriale Rituum]]*. Hans samlede verker, *Opere di Benedetto XIII*, ble utgitt i Ravenna i 1728.

Pave Benedikt lot oppføre en rekke nye bygninger i Roma og benyttet seg ved flere anledninger av arkitekten Filippo Raguzzini.

### Død
Benedikt XIII fikk sitt siste hvilested i kirken Santa Maria sopra Minerva i det sentrale Roma. Gravmonumentet ble utformet av Carlo Marchionni; pavens statue er utført av Pietro Bracci.

Den 21. februar 1931 startet pave Pius XI (1922&ndash;39) prosessen med å kanonisere Benedikt XIII og skjenket ham tittelen Guds tjener.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* *Pave Benedikt XIII* (1649–1740) *1675

## Referanser


## Eksterne lenker
* Biografi på The Cardinals of the Holy Roman Church
Nordström & Thulin

**Nordström & Thulin AB**, tidligere rederi med hovedkontor i Stockholm.

Nordström & Thulin ble grunnlagt i Stockholm i 1850 av skipsmegleren Carl David Nordström (1816–81). Carl Gustav Thulin (1845–1918) ble ansatt i selskapet i 1861 og gikk inn som deleier i 1866. Samme år gikk selskapet til anskaffelse av sitt første fartøy. Noen år senere gikk Nordström ut av firmaet, som da kom i kom familien Thulins eie. I løpet av etterkrigstiden satset Nordström & Thulin på bulk- og malmfrakt i nært samarbeid med Gränges. Selskapet fikk tidlig et stort internasjonalt engasjement med datterselskap i bl.a. USA.

I 1971 solgte familien Thulin selskapet til tre ansatte. På 1980-tallet ekspanderte rederiet kraftig først og fremst innen tanksjøfarten. Nordström & Thulin etablerte seg også som ferjerederi og hadde i perioden 1988–98 konsesjon for trafikk mellom Gotland og det svenske fastlandet. I 1990 startet man i tillegg ferjetrafikk mellom Sverige og Estland via sitt halveide datterselskap Estline. Denne del av Nordström & Thulins virksomhet fikk imidlertid et tragisk endelikt med «Estonia»s forlis i 1994. Som en konsekvens av denne katastrofen oppga rederiet all ferjesjøfart, inklusive Gotlandslinjen.

Nordström & Thulin, som i 1986 ble introdusert på børsen, fusjonerte i 1998 med Argonaut AB og dannet N&T Argonaut AB (NTA). Hovedeier er den østerrikske rederen Helmut Sohmen (f. 1939) med World-Wide Shipping Agency. Siden år 2000 da rederiet ble tatt av  Stockholmsbörsen har det ikke lenger noen forbindelse til Sverige.

## Eksterne lenker
* Företagsminnen 2004 No 1 (pdf) En artikkel om Nordström & Thulins eldre historie.
Nattvekterstat

**Nattvekterstat** (eller bare **vekterstat**) er et uttrykk for en stat som påtar seg minimum av offentlige oppgaver. Idealtypisk sett begrenser oppgavene seg til politi, rettsvesen og forsvar.

Politisk er det oftest libertarianere som går inn for gjeninnføring av nattvekterstaten i europeiske land. I De forente stater derimot, er oppslutningen langt bredere om et syn på statens rolle som minner om nattvekterstaten.

Historikere benytter ofte begrepet nattvekterstat retrospektivt og verdinøytralt for å beskrive statens rolle på 1800-tallet, nærmere bestemt mellom Napoleonskrigene og første verdenskrig. I denne perioden hadde statene svært begrensede oppgaver, og dens rolle i økonomien oversteg sjelden 10% av bruttonasjonalprodukt i fredstid. Det blir ofte hevdet at et lavt statlig aktivitetsnivå også var datidens ideal i statsledelsen. Ideologisk var denne epoken preget av klassisk liberalisme, der statlig involvering i næringsvirksomhet stod langt lavere i kurs enn den forutgående merkantilismen eller i det senere sosialdemokratiet. Kritikere av dette synet hevder gjerne at det selv i nattvekterstatens tid foregikk en omfattende statsdirigert modernisering der offentlige ressurser ble brukt på investeringer. Det begrensede statengasjementet ses da på som et utslag av en lite utviklet økonomi som ikke muliggjorde en redistributiv statsmakt.

## Litteratur
* Rune Slagstad: *De nasjonale strateger*. Pax 1998/2001 ISBN 82-530-2336-7
* Fritz Hodne og Ola Honningdal Grytten:  *Norsk økonomi i det nittende århundre*. Fagbokforlaget 2000 ISBN 82-7674-352-8
Osman III

**Osman III** (arabisk: عثمان الثالث) (født 2. januar 1699 i Edirne i Det osmanske rike, død 30. oktober 1757 i Istanbul) var sultan i Det osmanske rike fra 1754 til 1757.

## Liv og virke
Osman var sønn av Mustafa II (1695–1703) og Şehsuvar Sultan og yngre bror til Mahmud I (1730–54), og var en i almenhet ubetydelig regent. Hans korte regjering var preget av større intoleranse for ikke-muslimer (kristne og jøder måtte bære distinkte klær eller merker) og av en stor brann i Istanbul.

Osman levde mesteparten parten av sitt liv som en fange i *[[kafes]]*, en fengselsdel i palassets harem, og oppviste derfor etter at han hadde besteget tronen en del eiendommelige trekk. Ulikt tidligere sultaner avskydde han musikk, sendte alle musikere ut av palasset. Han misbilliget også kvinners selskap och bar derfor alltid jernsko så at disse kunne komme seg vekk før han kom, ettersom det hørtes hvor han gikk.

## Litteratur
*
*

## Referanser


## Eksterne lenker
*
The Samuel Jackson Five

**The Samuel Jackson Five** er et norsk post-rock-band basert i Oslo. Gruppen startet opp i 2001 som et drum and bass-prosjekt,  var innom diverse andre sjangre før det til slutt ble et post-rock-band.

Navnet er en ordlek basert på kombinasjonen av Samuel Jackson og Jackson 5.

## Bandmedlemmer
*Sigmund Bade: bass, keyboard, gitar (2002–)
*Thomas Kaldhol: gitar, bass (2003–)
*Stian Tangerud: trommer, perkusjon (2002–)
*Jonny Knutsen: gitar, bass, keyboard, lap-steel (2010–)
*Thomas Meidell: gitar, keyboard, theremin, sampler, perkusjon, omnichord, programmering (2003-2009, 2011-)

### Tidligere medlemmer
*Kjetil Gundersen: gitar, keyboard, perkusjon (2002–2007)
*Anders Kregnes Hansen: vibrafon, perkusjon (2002–2003)
*Magne Mostue: vokal, gitar (2003)

## Diskografi
### Album
**Same Same, But Different* (2004)
**Easily Misunderstood* (2005)
**Goodbye Melody Mountain* (2008)
**The Samuel Jackson Five* (2012)
**Seasons In The Hum* (2014)

### Samlealbum

**Metronomicon Audio Compilation 2.0* (2005)
**The Silent Ballet & Lost Children: Volume 1* (2006)
**Prosjekt 101* (2006)
**Metronomicon Audio Compilation 4.0* (2009)
**Collection 4 x LP Box* (2010)

## Eksterne lenker
* 
* 
*  Myspace-profil
Kirkelig fellesråd

**Kirkelig fellesråd** er et organ innen Den norske kirke, og finnes i alle norske kommuner som har mer enn ett sokn. Kirkelig fellesråd var før 1997 en frivillig ordning, men med kirkeloven fra 1996 ble soknet gjort til et eget rettssubjekt, og fellesrådet ble et lovbestemt organ for soknet. Den kommunale forvaltningen av kirken lokalt innenfor personal- og økonomistyring, byggdrift og gravplassforvaltning ble flyttet fra kommunen til dette nyopprettede forvaltningsorganet. I kommuner med bare ett sokn er det menighetsrådet som ivaretar ansvaret og oppgavene til kirkelig fellesråd

Rådet sammensettes av representanter fra de valgte menighetsrådene i kommunen samt en prest utpekt av biskopen. I tillegg kan kirkelig fellesråd ha en representant fra kommunen. 

Rådets oppgaver er å ivareta kirkegårder, kirkebygg og kontorer for kirkelige ansatte, samt å fremme og koordinere samarbeid mellom menighetsrådene. Rådets daglige virksomhet ledes av kirkevergen. 

Rådet er arbeidsgiver for alle ansatte i lokalkirken: diakoner, kateketer, ungdomsarbeidere, organist, kirketjener, graver, klokker, lokalt ansatte prester, menighetsforvalter, menighetssekretær,  kontormedarbeidere. Flertallet prester er dog ansatt sentralt.

Om lag 2/3 av kostnadene for Den norske kirke bæres av kommunene og forvaltes av kirkelig fellesråd.

## Eksterne lenker
* Kirken.no - Kirkelige fellesråd
Kira Wager

**Kira Wager** (født 1971 i Laxå i Sverige) er en svensk-norsk maler, oppvokst i Helsingfors og bosatt i Oslo siden 1994. Hun er utdannet fra Nordiska konstskolan i Karleby, Finland 1991-93; Statens kunstakademi, Oslo 1994-1998 og kunstakademiet i Helsingfors 1997. 

Wager maler ofte med olje på pvc, basert på rekonstruksjon av privatfotografier arbeider hun med et privat materiale som hun bearbeider til montasjer. Hun har hatt stor suksess i de siste årene, med separatutstillinger i *RARE Gallery*, New York 2004; *Gallery K* (2003); *[[Bergen Kunsthall]]* (2002); *Samtidskunstforum*, Oslo (2001); Kunstnerforbundet, Oslo (1999). Innkjøpt av Museet for samtidskunst, og inngår i Nasjonalgalleriets nye *basisutstilling*.

## Eksterne lenker
* carnegieartaward.com Wager var én av 25 *bemerkelsesverdige unge kunstnere* fra Norden i 2004
* rare-gallery.com cv og bilder
* kunstkritikk.no Mona Pahle Bjerke: *Kira Wagers «flinke» bilder*. Anmeldelse av utstilling i Galleri K, april 2005.
Adagio

**Adagio** er et italiensk musikkuttrykk som indikerer et langsomt tempo.

*Adagio* er også hyppig brukt som tittel til satser i sonater og symfonier eller individuelle komposisjoner som *[[Adagio i g-moll]]* og sanger som «Adagio» på *[[Songs from a Secret Garden]]*.

## Referanser
Spiralprinsippet

**Spiralprinsippet** er en pedagogisk tankegang. Bruner formulerte det slik i sin berømte tese fra 1959: «Et hvilket som helst fag kan undervises effektivt på en intellektuelt redelig måte til et hvilket som helst barn på et hvilket som helst utviklingstrinn».

Å gripe struktur i et fag er å forstå det på en slik måte at mange ting kan relateres til det på en meningsfylt måte. Det er å ordne kjente og ukjente slik at de ukjente kan bli kjent. 
Spiralprinsippet er mye brukt i matematikkfaget. Hvis eleven har forstått for eksempel de tre matematisk lovene (kommuntative, distributive og assosiative lovene) er han/hun i stand til å løse et stort antall ligninger. Fordi han/hun har lært fagets grunnleggende prinsipper. På den måten oppnår en at lærerstoffet blir plassert i et strukturert mønster, noe som er gunstig både med tanke på hukommelse, forståelse og anvendelse.

Innvendingene mot spiralprinsippet går i korte hovedtrekk ut på at når de ulike matematiske lover er gjennomgått og man i teorien skal bevege seg sprialisk innover, har man ikke fanget opp det nødvendige for å gjennomføre dette. Av denne grunn vil det i stedet fungere som et sirkelprinsipp, hvor man er nødt til å foreta samme sirkulering gjentatte ganger. Blant kritikerne av spiralprinsippet har teorien om en faktisk sirkelbevegelse fått mye av skylden for forfallet innen norsk realfag fra 1970-tallet til i dag.
Interfoto

**Interfoto** var en leverandør av fototeknisk utstyr. Firmaet holdt fram til 2014 til på Høvik utenfor Oslo. Det ble etablert i 1966. Fra 1966 hadde de importøransvaret for kameramerket Nikon i Norge, men mistet agenturet i 2005, da Nikon etablerte eget avdelingskontor i Norge. I 2019 ble Interfoto kjøpt opp og slått sammen med Foto.no.

Egil B. Nilsson er daglig leder i Interfoto.

I 1994 startet Interfoto med utvikling av programvaren FotoStation, som ble en såpass stor suksess at bedriften skilte ut programutvikling til et eget firma, FotoWare AS. Pr. 2006 er det solgt over 500&nbsp;000 lisenser av FotoStation.

Lars Farnes AS er et heleid datterselskap av Interfoto AS. Avtalen ble gjennomført den 12. april 2007.

## Eksterne lenker
*
Innocens XIII

**Innocens XIII** (født som ***Michelangelo dei Conti*** den 13. mai 1655 i Poli ved Palestrina i Kirkestaten, død 7. mars 1724 i Roma), var pave fra 1721 til 1724.

Han ble kardinal under pave Klemens XI (1700&ndash;21) i 1706.

## Liv og virke
Michelangelo dei Conti var sønn av Carlo II, hertugen av Poli. Likesom pave Innocens III (1198–1216), pave Gregor IX (1227–1241) og pave Alexander IV (1254–1261) var han medlem av Conti-slekten, som var godseiere, og hadde titler som grever eller hertuger av Segni.

I 1706 ble han kardinal-prest for *[[Santi Quirico e Giulitta]]* under pave Klemens XI. Fra 1697 til 1710 var han pavelig nuntius til kongedømmet Portugal, hvor det antas at han dannet seg det ufordelaktige inntrykk av jesuittene som senere gav seg utslag i hans opptreden overfor dem.

## Pavevalget
Etter pave Klemens XIs død i 1721 ble et konklave innkalt for å velge ny pave. Det tok hele 75 stemmeomganger for å nå et resultat, det vil si kardinal Conti. Etter at det ble nedlagt keiserlig veto mot kardinal Fabrizio Paolucci, og det syntes å glippe for alle andre kandidater, begynte stemmene å gå Contis vei. Også de forskjellige grupperinger innen kurien begynte å se hen til ham. Om morgenen den 8. mai 1721 ble han valgt. Han valgte havnet Innocens XIII i erindring av pave Innocens III. Den 18. mai ble han høytidelig kronet.

Den 16. juni 1721 kreerte han sin bror Bernardo Maria Conti til kardinal.

## Pontifikat
Innocens XIII forbød jesuittene fra å fortsette med sine gamle misjonsmetoder i Kina, og dette var et avgjørende øyeblikk i den kinesiske ritestriden, og bød at ingen nye medlemmer skulle opptas i deres orden. Dette ble oppfattet som et signal for hvor hans sympati lå i jansenismestriden, og dette oppmuntret noen franske biskoper til å legge frem for ham en petisjon om at den pavelige bulle  *[[Unigenitus]]* som fordømte jansenismen skulle tilbakekalles. Men det ble straks avvist av paven.

Den 9. juni 1722 gav han keiser Karl VI de begge kongedømmene Napoli og Sicilia i len. I 1723 eleverte han bispedømmet Wien til erkebispedømme.

Innocens XIII viste som sin forgjenger mye gunst mot James Francis Edward Stuart, «Old Pretender» til den britiske trone, og gav ham sterk støtte. Pavens nevø, Francesco Maria Conti, fra Siena, ble kammerherre ved James' lille hoff i det romerske Palazzo Muti.

## Død
Innocens XIII ble syk i 1724. Han fikk en brokk. Innocens XIII bad om de siste sakramenter, avla trosbekjennelsen og døde den 7. mars 1724, i en  alder av 69 år. Hans tid på pavestolen, og hans sykdom, hadde hindret ham i å utrette meget i embedet.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Placido della Marra (1560-1620) *1595
* Kardinal Melchior Klesl  (1552-1630) *1614
* Kardinal Giovanni Battista Maria Pallotta (1594-1668) *1628
* Kardinal Pietro Vidoni den eldre (1610-1681) *1644
* Kardinal Galeazzo Marescotti (1627-1726) *1668
* *Pave Innocens XIII* (1655-1724) *1695

## Referanser


## Eksterne lenker
*  Biografi på The Cardinals of the Holy Roman Church
Garibaldi

Navnet eller begrepet **Garibaldi** har flere betydninger:
* Giuseppe Garibaldi – italiensk geriljaleder og nasjonalist
* Garibaldi (Rio Grande do Sul) – en kommune i den brasilianske delstaten Rio Grande do Sul
* Garibaldi (Uruguay) – tettsted i det uruguayanske departement Salto
* Plaza Garibaldi – en plass i Mexico by
Newark (New Jersey)

**Newark** *(/njʊərk/)* er den største byen i delstaten New Jersey i USA, med rundt  innbyggere.

Byen ligger 8&nbsp;km vest for Manhattan, og huser en av New York-områdets fire flyplasser, Newark Liberty International Airport.

## Eksterne lenker
* 
*
Siv Meisingset

**Siv Odny Meisingset** (født 1959) er en norsk journalist og kommunikasjonsrådgiver. Hun var ansatt som journalist i NRK i 15 år har senere hatt lederstillinger i SAS Norge, Norges Bank, Plan Norge og Oslo politidistrikt. Hun har siden 2024 vært kommunikasjonsrådgiver i Integrerings- og mangfoldsdirektoratet (IMDi). 

Meisingset er født og oppvokst i Ringebu i daværende Oppland. Hun er utdannet journalist fra Distriktshøgskolen i Volda i 1982. 

Hun startet yrkeskarrieren som journalist i NRK Radio i 1983. Her var hun ansatt til 1998 og jobbet under disse årene som reporter, programvert i *[[Nattradioen]]* og vaktsjef. I 1999 gikk hun til stillingen som informasjonssjef i SAS Norge. Deretter var hun kommunikasjonsdirektør i Norges Bank (2006–2013), partner i kommunikasjonsbyrået Corporate Communications i (2013–2014), kommunikasjonssjef i Plan Norge (2014–2019), mediesjef for Redd Barna (2019–2020) og kommunikasjonssjef for Oslo politidistrikt (2020–2023). I 2024 gikk hun til stillingen som kommunikasjonsrådgiver i Integrerings- og mangfoldsdirektoratet (IMDi).

## Referanser
Sjørøverflagg

Et **sjørøverflagg**, eller **piratflagg**, er et flagg som ble benyttet av europeiske og amerikanske sjørøvere før morsesignalenes tid for å signaliserer fiendtlige hensikter. I over 200 år har det svarte flagget med hodeskalle og kryssede knokkelbein vært symbolet på sjørøvere over hele den vestlige verden. Dette symbolet har blitt brukt i filmer, musikaler, bøker og teateroppsetninger, men er bare ett av mange typer sjørøverflagg, og det er langt fra det mest vanlige sjørøverflagget.

Sjørøverne som opererte på 1600- og 1700-tallet hadde egne flagg, som regel med blodrød eller svart bakgrunn. På disse kunne de forskjellige kapteinene utfolde seg med motiver som regel henspillet på vold, død og kort tid.

## Motivene
De mest kjente motivene er:
*Blødende hjerter
*Brennende kuler
*Timeglass
*Spyd
*Huggerter
*Hodeskaller
*Hele skjeletter
*En kombinasjon av to eller flere av disse symbolene

Det fantes også helt personlige flagg. Piratkapteinen Bartholomew Roberts fikk laget et flagg som viste ham stående på to hodeskaller. Disse skulle representere innbyggerne på de to øyene Barbados og Martinique hvor myndighetene var svært ivrige etter å få ham arrestert.

De vanligste piratflaggene var sannsynligvis de som kun var svarte eller røde, uten symbolikk. Disse flaggene hadde sin egen symbolikk i selve fargene, svart for død eller rød for kamp. Denne fargesymbolikken var kjent på sjøen og var ikke begrenset til bruk blant pirater. Det lå også en intern kode i det røde flagget. Ble det svarte flagget heist var det mulig for den som ble angrepet å be om nåde, mens det røde flagget ble heist i tilfeller der man ikke kunne forvente å bli spart.

På engelsk kalles piratflagget som regel *the Jolly Roger*. Forklaringen på dette uttrykket er noe uklar, men en av de mest sannsynlige er at det kommer fra det franske uttrykket *jolie rouge* som betyr "vakre røde". En annen teori er at det er en omskrivning av *Old Roger* som er en betegnelse på Djevelen. En tredje teori henviser til den tamilske piraten Ali Raja som herjet i det indiske hav på denne tiden.

I moderne tider blir piratflagget ofte brukt av ubåter etter et vellykket tokt. Bakgrunnen for dette er at engelske admiraler på begynnelsen av 1900-tallet mente at undervannskrigføring var 'forbannet uengelsk' og at ubåtkapteiner skulle vært hengt på linje med pirater. Dette førte til at engelske ubåter førte piratflagg da de kom inn til havn etter å ha torpedert tyske fartøy under første verdenskrig.

## Eksempler på piratflagg

Fil:Pirate Flag of Rack Rackham.svg| Jack Rackhams flagg
Fil:Pirate Flag of Stede Bonnet.svg| Stede Bonnets flagg
Fil:Pirate Flag of Blackbeard (Edward Teach).svg| Edward Teachs flagg
Fil:Pirate Flag of Thomas Tew.svg| Thomas Tews flagg
Fil:Pirate Flag of Emanuel Wynne.svg| Emanuel Wynnes flagg
Fil:Pirate Flag of Henry Every.svg| Henry Everys flagg


## Se også
* Dødningehode
* Totenkopf
* Død (symbol)
* Memento mori

## Litteratur
*Cordingly, David 1995 *Under the Black Flag: the Romance and the Reality of Life among the Pirates* (New York)
Austerveg

**Austerveg** (norrønt: *austrvegr*) var i norrøn tid betegnelsen på landene i øst, særlig landene ved Østersjøen. Det var også en betegnelse for å dra på vikingtokt mot øst. Den motsatte retningen var vesterveg.

Alt før år 800 hadde svenske nybyggere slått seg ned på kysten av dagens Finland, Estland og Latvia. Utover 800-tallet dro de i store flokker innover dagens Russland. De seilte i små skip oppover de russiske elvene. Der det ikke fantes seilbare elver, trakk de skipene over land og fikk dem ut i store elver som Dnipro, Don og Volga, og ned til Svartehavet eller Det kaspiske hav. I kjølvannet av de svenske skipene fulgte også en del nordmenn og dansker. På veien grunnla nordboerne byer som Holmgard (Novgorod) og Kyiv. Riket rundt Holmgard (Novgorod) ble kalt for Gardariket.

Vikingene i Austerveg ble kalt *rus*. Dette er opphavet til navnet Russland. I Novgorod og Kyiv styrte mektige fyrster av norrøn ætt, blant annet den første russiske kongefamiliens grunnlegger Ingvar og Helga (russisk: Igor og Olga.)

Nordboerne var handelsmenn; de solgte både pelsverk, honning, bivoks, tjære og våpen, men den dyreste og mest ettertraktede varen var slaver (treller). Araberne hadde bruk for uendelige mengder med arbeidskraft, blant i form av slaver, og vikingene kunne tilby sterke unge menn og kvinner som de hadde tatt til fange underveis.

Ved utløpet til Svartehavet lå Konstantinopel, dagens Istanbul og tidligere Bysants, som vikingene kalte Miklagard (= «den store byen»). Byen hadde flere hundre tusen innbyggere og var hovedstaden i Det bysantinske riket.

Keiseren i Konstantinopel hersket over Balkan og Lilleasia. Han omgav seg med en prakt og luksus som vikingene aldri hadde sett maken til. Slike rikdommer var akkurat hva vikingene var ute etter, og i år 860 plyndret vikingene Konstantinopel for første gang. Da hugget de ned alle som kom i veien for dem, satte fyr på hus og kirker, plyndret og ranet. På den måten tvang de keiseren til å gi dem gull, slik at borgerne i byen skulle få fred. Senere måtte keiseren betale store summer for å unngå ny plyndring. Men han stolte ikke helt på dem likevel. Skulle de handle i byen, måtte de gå igjennom en spesiell port, fulgt av keiserens menn. Våpnene måtte de legge utenfor porten, og de skulle ikke være flere en 50 av gangen.

På 1000-tallet hadde keiseren flere tusen varjager, eller væringer, som livvakter og leiesoldater. De ble brukt i kriger mot araberne.

## Eksterne lenker
*
Bartholomew Roberts

**Bartholomew Roberts** (født John Robert 17. mai 1682, død 10. februar 1722) var en walisisk pirat også kjent som Black Bart. Roberts var en av historiens mest fremgangsrike pirater. Til tross for sine gode manerer var Roberts en av de mest fryktede pirater på 1700-tallet. På fire år angrep han rundt 400 skip samt utførte raid på kysten av Afrika, Brasil og Newfoundland.

Roberts ble drept i 1722 utenfor Kapp Lopez i Gabon i kamp med kaptein Chaloner Ogle på HMS «Swallow». Store deler av Roberts' mannskap ble tatt til fange og 52 av dem henrettet ved henging.

## Referanser
Dodge City (Kansas)

**Dodge City** er en by i delstaten Kansas og hovedsete for Ford fylke. Byen ligger noe sørvest i staten, ved Arkansas-elven. Ifølge folketallsestimatet for 2004 har byen 25&nbsp;762 innbyggere. Byen er kjent som et eksempel på en by fra det ville vesten, og western-serien *[[Kruttrøyk]]* (*Gunsmoke*) var basert på Dodge City.

De første europeerne i området var Francisco Coronado og hans følge. Området lå ved et naturlig vadested for kryssing av Arkansas-elven. Deler av området som nå er Dodge City ble en del av USA ved Louisianakjøpet i 1803. Områdene sør for elven forble spanske, og etterhvert både meksikanske og texanske.

En viktig handelsrute, Santa Fe Trail, gikk gjennom området. For å beskytte ruten ble Fort Dodge etablert i 1865, omkring 8&nbsp;km øst for nåværende Dodge City. Festningen er oppkalt etter generalen Grenville M. Dodge. Den ble nedlagt i 1882. Da jernbanen kom i 1872 ble byen Dodge City grunnlagt og fikk rask vekst på grunn av transportforbindelsen og bisonnæringen. Byen manglet et effektivt politi, og dette medførte mye skyting og lovløshet. Etterhvert ble det etablert noe orden da det kom offiserer som Wyatt Earp og Doc Holliday, og restriksjoner på bruk av skytevåpen ble innført.

Byen er idag et handelssentrum. Jordbruk er den viktigste næringen, med storfeproduksjon som en viktig del. Byen betjenes av jernbane med passasjertog, regional flyplass og ligger ved krysset av tre motorveier.

## Kjente personer fra Dodge City
* Dennis Hopper, skuespiller
* David A. R. White. Skuespiller, regissør og manusforfatter
* Wyatt Earp, kjent lovmann fra det ville vesten
* Doc Holliday, gambler og revolvermann fra det ville vesten

## Referanser


## Eksterne lenker
* 
* Historien til Dodge City
* Dodge City side for besøkende
Liste over Italias presidenter

**[[Italias president]]** (*presidente della Repubblica*) er Italias statsoverhode. Hen velges av et samlet parlament (Senat og Deputertkammer) for en periode på syv år. Den nåværende presidenten er Sergio Mattarella, som tiltrådte 3. februar 2015. Han er landets tolvte president og den første fra Sicilia.

Presidenten har sin residens i Quirinal-palasset i Roma.

For å bli valgt til president må man være italiensk statsborger, minst 50 år gammel og inneha fulle borgerrettigheter.

## Presidenter

## Fotnoter


## Se også
* Italias president
* Liste over Italias statsministre

## Referanser


## Eksterne lenker
* Sito ufficiale della Presidenza della Repubblica
* Italias grunnlov (italiensk og tysk tekst)
Kontraindikasjon

**Kontraindikasjon** er innen medisin en tilstand eller faktor som høyner risiko forbundet med bruken av et bestemt legemiddel eller en bestemt behandlingsprosedyre eller utførelse av en bestemt aktivitet. Motstykket til en kontraindikasjon er en indikasjon.

En behandling er *indisert* når det foreligger en *indikasjon* for behandling. Tilsvarende vil en behandling anses ***kontraindisert*** når det foreligger en *kontraindikasjon*, eller en samlet evaluering av indikasjoner og kontraindikasjoner bestemmer valg av behandlingmåte.

*En *absolutt kontraindikasjon* er en tilstand som forhindrer bruken av en behandling fullt og helt. For eksempel vil det ved ubehandlet pneumothorax (punktert lunge) være en absolutt kontraindikasjon å administrere trykkammerbehandling.
*En *relativ kontraindikasjon* veier mot bruken av en behandling ved overveielse av risiko kontra nytteeffekt. For eksempel vil en sykehistorie med magesår være en kontraindikasjon til inntak av Acetylsalisylsyre (Dispril, Globoid, Albyl-E eller Aspirin). Hvis imidlertid fordelen ved å bruke acetylsalisylsyre anses større enn risikoen for et nytt magesår, og ingen gode nok alternativer foreligger, vil behandlingen likevel anses indisert.

Kontraindikasjoner spiller en viktig rolle når behandlingsmetode skal velges. Det er en av årsakene til at pasientene i sin helhet undersøkes systematisk, selv om lidelsen i seg selv kan være strengt begrenset. Hensikten er å ikke bruke medikamenter og behandlingsformer som kan føre til utilsiktede effekter, som for eksempel et virkestoff som eten forsterker eller forminsker effekten av et annet virkestoff.

## Referanser
Trond Furuhovde

**Trond Furuhovde** (1939–2006) var generalmajor i Hæren.

Furuhovde var sjef for observatørkorpset som overvåket fredsavtalen på Sri Lanka, *[[Sri Lanka Monitoring Mission]] (SLMM)*, i to perioder (mars 2002–februar 2003), sjef for Distriktskommando Trøndelag (1996–1999), rådgiver ved den norske FN-delegasjonen i New York (1995–1996), sjef for FNs midlertidige styrke i Libanon (23. februar 1993–1. april 1995) og infanteriinspektør (1989–1993).

## Kilder
* Ny norsk sjef på Sri Lanka - NRK 16. januar 2004
* Trond Furuhovde passes away - TamilNet 11. mai 2006
Spillskaperlaget

**Spillskaperlaget**, forkortet SSL, er en forening ( i Enhetsregisteret) for spillskapere i Norge. Laget er en interesseorganisasjon for skapere av alle typer spill, men retter seg særlig mot rollespill, brettspill og laiv. Spillskaperlaget har som formål å fremme og skape engasjement rundt norske spill. Foreningen ble stiftet 26. november 2004 og er tilknyttet Hyperion.

## Ledere

* 2004-2007: Matthijs Holter
* 2007-2010: Anders Nygaard
Ludvig VII av Frankrike

**Louis VII den yngre** (på fransk: *Louis VII le Jeune*) (født 1120, død 18. september 1180 i Paris) var konge av Frankrike fra 1137 til 1180.

## Barn
Med Eleonore av Aquitaine:
# Marie Capet, grevinne av Champagne
# Alix av Frankrike

Med Constance av Castilla:
# Marguerite av Frankrike
# Alys av Frankrike

Med Adele av Champagne:
# Filip II August
# Agnes
## Referanser
Kiruna lufthavn

**Kiruna lufthavn** (IATA: **KRN**, ICAO: **ESNQ**) åpnet i 1960 og startet med ruter mellom Frankfurt am Main og Kiruna og mellom Zürich og Kiruna. Airbus har brukt flyplassen til testing av sine fly på grunn av det kalde klimaet.

## Ruter og selskaper

## Eksterne lenker
*
Idrettslaget Koll

**Idrettslaget Koll** (stiftet 3. november 1940) er et idrettslag i Oslo. Koll har i dag ca. 1&nbsp;000 medlemmer, hovedsakelig fra Kringsjå, Korsvoll, Nordberg, Ullevål og Tåsen. Klubben organiserer idrett for barn og ungdom i grenene fotball, friidrett, volleyball, langrenn, orientering, innebandy og skihopp.

Klubben har klubbhus på Kollbanen på Nordberg (rett ved Nordberg kirke) og lokaler i Kringsjåhallen. 

Koll er arrangør av terrengløpet Nordmarkstravern og skirennet Kollmila.

Koll er fokusert på bredde og topp. I klubbens nedfelte verdier, heter det at aktivitetene skal ha høy kvalitet. Alle skal oppleve mestring og oppnå prestasjoner gjennom fellesskap og bredde. Koll er et fleridrettslag, slik at barn, ungdom og voksne har et allsidig aktivitetstilbud hele året. Ingen som ønsker å drive med flere idretter, skal føle seg presset til å måtte velge.

## Historie
Klubben er opprinnelig en sammenslåing av gutteklubben Troll fra Tåsen og Berg (stiftet i 1936) og en udøpt gutteklubb på Nordberg (konstituert 3.11.1940).

Sammenslåingen skjedde 3. november 1940 og Sigmund Ruud ble valgt til klubbens første formann. Klubben fikk navnet Troll og hadde i starten 67 medlemmer.

Medlemmene de første årene var aktive innen orientering, tennis og skisport. Spesielt var det stor interesse for skihopp i krigsårene og en liten bakke inne i skogen ved Kringsjå ble sentrum for både små og store hoppstjerner. Dette hoppmiljøet ble ført videre i et større hoppanlegg i Skjervenåsen i Maridalen som ble anlagt der i 1943.

Da klubben Troll søkte opptak i Norges Idrettsforbund i 1945, måtte den skifte navn for å unngå forveksling med klubben Troll i Rindal, og navnevalget falt på Koll.
Samme året ble klubben tatt opp i Norges Orienterings-forbund og i Norges Skiforbund.

Ved stiftelsen sto det i lovene at klubben først og fremst var en klubb for gutter fra Berg, Nordberg og Sogn distrikt. Men i 1945 ble det dannet en damegruppe der håndball var hovedinteressen.

Etter hvert ble nye idretter innlemmet i klubben: guttefotball i 1947, herrehåndball i 1950, friidrett i 1950, jentefotball sent på 60-tallet, volleyball i 1986 og til slutt klatring i 1998. I perioden 1947 til 1956 hadde klubben også en gruppe med bueskyttere. I 2010 startet klubben igjen opp med hopp i Trollbakkene.

## Meritter
Volleyball elitelaget til Koll har alltid vært i toppen av norsk volleyball og er per i dag Norges mestvinnende kvinnelag gjennom tidene.

Fra 1990 til 2005 har Koll tatt 9 seriegull (siste 3 årene på rad) og 9 NM-gull med tilhørende kongepokal (siste 6 årene på rad).

I 2012 mottok IL Koll utmerkelsen som  ”Årets idrettslag" av Oslo kommune.

## Spillerstall Mizunoligaen (menn) 2021/22

## Referanser


## Eksterne lenker
*